Document ID: 32007D0729

РЕШЕНИЕ НА КОМИСИЯТА
от 7 ноември 2007 година
за изменение на Директиви 64/432/ЕИО, 90/539/ЕИО, 92/35/ЕИО, 92/119/ЕИО, 93/53/ЕИО, 95/70/ЕО, 2000/75/ЕО, 2001/89/ЕО, 2002/60/ЕО, и Решения 2001/618/ЕО и 2004/233/ЕО по отношение на списъка на националните референтни лаборатории и държавните институти
(нотифицирано под номер C(2007) 5311)
(Текст от значение за ЕИП)
(2007/729/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), и по-специално член 8, член 9, параграф 2, член 10, параграф 2 и втора алинея от член 16, параграф 1 от нея,
като взе предвид Директива 90/539/ЕИО на Съвета от 15 октомври 1990 г. относно ветеринарно-санитарните изисквания за търговията в Общността и вноса от трети страни на домашни птици и яйца за люпене (2), и по специално член 34 от нея,
като взе предвид Директива 92/35/ЕИО на Съвета от 29 април 1992 г. относно определяне на правилата за контрол и мерките за борба с болестта Африканска чума по конете (3), и по-специално член 18 от нея,
като взе предвид Директива 92/119/ЕИО на Съвета от 17 декември 1992 г. за въвеждане на общи мерки на Общността за борба с някои болести по животните и на специфични мерки относно везикулозната болест по свинете (4), и по-специално член 24, параграф 2 от нея,
като взе предвид Директива 93/53/ЕИО на Съвета от 24 юни 1993 г. за въвеждане на минималните мерки на Общността за борба с някои болести по рибите (5), и по-специално член 18, параграф 2 от нея,
като взе предвид Директива 95/70/ЕО на Съвета от 22 декември 1995 г. относно въвеждане на минимални общностни мерки за контрол на някои болести по двучерупчестите мекотели (6), и по-специално член 9, параграф 2 от нея,
като взе предвид Директива 2000/75/ЕО на Съвета от 20 ноември 2000 г. относно определяне на условията за борба и ликвидиране на болестта син език (7), и по-специално член 19, параграф 2 от нея,
като взе предвид Директива 2001/89/ЕО на Съвета от 23 октомври 2001 г. относно мерки на Общността за борба с класическата чума по свинете (8), и по-специално член 25, параграф 2 от нея,
като взе предвид Директива 2002/60/ЕО на Съвета от 27 юни 2002 г. за определяне на специфични разпоредби за борба с африканската чума по свинете и за отмяна на Директива 92/119/ЕИО относно болестта на Тешен и африканската чума по свинете (9), и по-специално член 26, параграф 1 от нея,
като взе предвид Решение 2000/258/ЕО на Съвета от 20 март 2000 г. относно определяне на специален институт, който отговаря за определяне на критериите, необходими за стандартизиране на серологичните тестове за мониторинг на ефикасността на ваксините против бяс (10), и по-специално член 3 от него,
като има предвид, че:
(1)
Директива 64/432/ЕИО определя списък на държавни институти и национални референтни лаборатории, отговорни за официалното изследване на туберкулини и реактиви, списък на национални референтни лаборатории за бруцелоза по говедата, както и списък на официалните институти, отговорни за калибрирането на стандартни работни антигени на лабораторията спрямо официалния ЕИО стандартен серум (EI серум), доставен от Държавната ветеринарна серумна лаборатория, Копенхаген по отношение на ензоотичната левкоза по говедата.
(2)
Директива 90/539/ЕИО предвижда определянето от държавите-членки на национални референтни лаборатории, отговорни за координирането на диагностичните методи и тяхната употреба от одобрените лаборатории. Националните референтни лаборатории са изброени ВЪВ въпросната директива.
(3)
Директива 92/35/ЕИО предвижда определянето от държавите-членки на национални лаборатории, отговорни за координирането на стандартите и методи за диагностика и тяхната употреба от одобрените лаборатории. Националните лаборатории са изброени във въпросната директива. Директива 92/35/ЕИО също така посочва Референтната лаборатория на Общността за африканска чума по конете.
(4)
Директива 92/119/ЕИО предвижда определянето от държавите-членки на национални лаборатории за всяка от болестите, посочени в тази директива. Списъкът на националните лаборатории за везикулозна болест по свинете е посочен във въпросната директива.
(5)
Директива 93/53/ЕИО предвижда определянето от държавите-членки на национални референтни лаборатории за всяка от болестите, посочени в тази директива. Списъкът на националните референтни лаборатории за болестите по рибите е посочен във въпросната директива.
(6)
Директива 95/70/ЕО предвижда определянето от държавите-членки на национални референтни лаборатории за извършването на вземане на проби и изследване. Списъкът на националните референтни лаборатории за болести по двучерупчестите мекотели е посочен във въпросната директива.
(7)
Директива 2000/75/ЕО предвижда определянето от държавите-членки на национални лаборатории, отговорни за извършването на лабораторни изследвания. Тези национални лаборатории са изброени във въпросната директива.
(8)
Директива 2001/89/ЕО предвижда, че държавите-членки гарантират, че една национална лаборатория отговаря за координирането на методите и стандартите за диагностика. Тези национални лаборатории са изброени във въпросната директива.
(9)
Директива 2002/60/ЕО предвижда, че държавите-членки гарантират, че националната лаборатория е отговорна за съгласуване на стандартите и методите за диагностициране. Тези национални лаборатории са изброени във въпросната директива.
(10)
Решение 2001/618/ЕО на Комисията от 23 юли 2001 г. за допълнителни гаранции при търговията със свине в Общността, по отношение на болестта на Ауески, за критериите за предоставяне на информация за тази болест и за отмяна на Решения 93/24/ЕИО и 93/244/ЕИО (11) установява списъка на институтите, отговорни за проверката на качеството на метода ЕЛАЙЗА във всяка държава-членка, и по-специално за производството и стандартизацията на националните референтни серуми, съгласно референтните серуми на Общността. Този списък е посочен във въпросното решение.
(11)
Решение 2004/233/ЕО на Комисията от 4 март 2004 г. относно разрешаването на определени лаборатории да контролират ефикасността на ваксинирането против бяс при някои месоядни домашни животни (12) установява списъка на одобрените лаборатории в държавите-членки на основата на резултатите от проверки за професионални качества, съобщени от лабораторията AFSSA от гр. Нанси, Франция, определена като специален институт, отговорен за установяване на необходимите критерии за стандартизация на серологичните тестове за контрол на ефикасността на ваксинирането против бяс.
(12)
Някои държави-членки са подали молби за изменянето на данни относно техните референтни или одобрени лаборатории, изброени в тези директиви и решения. Данните относно референтната лаборатория на Общността за африканска чума по конете следва също така да бъдат променени.
(13)
Директиви 64/432/ЕИО, 90/539/ЕИО, 92/35/ЕИО, 92/119/ЕИО, 93/53/ЕИО, 95/70/ЕО, 2000/75/ЕО, 2001/89/ЕО, 2002/60/ЕО, и Решения 2001/618/ЕО и 2004/233/ЕО следва да бъдат съответно изменени.
(14)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Директиви 64/432/ЕИО, 90/539/ЕИО, 92/35/ЕИО, 92/119/ЕИО, 93/53/ЕИО, 95/70/ЕО, 2000/75/ЕО, 2001/89/ЕО, 2002/60/ЕО, и Решения 2001/618/ЕО и 2004/233/ЕО се изменят в съответствие с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 7 ноември 2007 година.

Labels: 7
0
18
6